Proiect

**PARLAMENTUL REPUBLICII MOLDOVA**

**LEGE**

pentru modificarea şi completarea unor acte legislative

 Parlamentul adoptă prezenta lege organică.

**Art. I.** – Codul penal al Republicii Moldova nr. 985-XV din 18 aprilie 2002 (republicat în Monitorul Oficial al Republicii Moldova, 2009, nr. 72–74, art. 195), cu modificările şi completările ulterioare, se modifică după cum urmează:

 1.Dispoziția alineatului (1) al articolul 287, se completează în final cu textul ,,altele decît cele enumerate la art. 349,” și în continuare după text.

2. Articolul 349 se modifică și va avea următorul cuprins:

 **,,Articolul 349.** Ultragierea, opunerea de rezistență sau aplicarea violenței față de persoana cu funcție de răspundere, persoana publică, persoana cu funcție de demnitate publică și/sau persoana care își îndeplinește datoria obștească

 (1) Ultragierea, amenințarea cu vătămarea integrității corporale sau a sănătății, cu moartea, fie cu nimicirea bunurilor persoanei cu funcție de răspundere, persoanei publice, a persoanei cu funcție de demnitate publică, rudelor ei apropiate, în scopul sistării activității ei de serviciu ori scimbării caracterului ei în interesul făptuitorului sau al altei persoane, precum și aceeași ultragiere, amenințare împotriva persoanei care își îndeplinește datoria obștească, rudelor ei apropiate în legătură cu participarea acestei persoane la prevenirea ori curmarea unei infracțiuni sau a unei fapte antisociale

se pedepsește cu amendă în mărime de la 400 la 1000 unităţi convenţionale sau cu muncă neremunerată în folosul comunităţii de la 180 la 240 de ore, sau cu închisoare de la 1 la 3 ani.

    (2) Opunerea de rezistenţă, aplicarea violenței față de persoana cu funcție de răspundere, persoana publică, persoana cu funcție de demnitate publică, rudelor ei apropiate, fie deteriorarea sau nimicirea bunurilor acestora, în scopul sistării activității ei de serviciu ori scimbării caracterului ei în interesul făptuitorului sau al altei persoane, precum și aceleași acțiuni împotriva persoanei care își îndeplinește datoria obștească, rudelor ei apropiate în legătură cu participarea acestei persoane la prevenirea ori curmarea unei infracțiuni sau a unei fapte antisociale

se pedepsește cu amendă în mărime de la 700 la 1000 unităţi convenţionale sau cu muncă neremunerată în folosul comunităţii de la 180 la 240 de ore, sau cu închisoare de la 2 la 5 ani.

(3) Acțiunile prevăzute la alin. (2) însoțite de:

a) aplicarea violenței periculoase pentru viață sau sănătate;

b) distrugerea bunurilor prin mijloace periculoase pentru viața sau sănătatea mai multor persoane;

c) daune materiale în proporții mari;

d) alte urmări grave

se pedepsesc cu închisoare de la 5 la 8 ani”.

**Art. II.** – Codul contravenţional al Republicii Moldova nr. 218-XVI din 24 octombrie 2008 (Monitorul Oficial al Republicii Moldova 2009, nr. 3–6, art. 15), cu modificările ulterioare, se modifică şi se completează după cum urmează:

1. În sancţiunea articolul 336, sintagma ,,40 la 60”, se substituie prin sintagma ,,100 la 150”, și în continuare după text.

2. Articolul 353 se abrogă.

3. În sancţiunea articolului 354, textul „de la 10 la 50” se substituie cu textul „de la 50 la 100”, iar textul „de la 20 la 60” se substituie prin textul „de la 40 la 60”.

 **PREŞEDINTELE PARLAMENTULUI**

 Proiect

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_**

**cu privire la aprobarea proiectului de lege**

**pentru modificarea şi completarea unor acte legislative**

 Guvernul HOTĂRĂŞTE:

 Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**Prim-ministru**

Contrasemnează:

Ministrul afacerilor interne

Ministrul justiţiei